**SMERNICE**

**za uveljavljanje vlog za povrnitev upravičenih stroškov na podlagi izvedenih dejavnosti**

**Promocija vina na trgih tretjih držav**

**november 2024**

(Smernice so informativne narave in namenjene kot pomoč vlagateljem pri uveljavljanju podpore in dopolnjujejo smernice Evropske komisije za izvajanje nacionalnih podpornih programov v vinskem sektorju)

**UVOD**

Namen tega dokumenta je pomoč vlagateljem pri uveljavljanju vlog za dodelitev podpore za promocijo vina v tretjih držav in pri zagotavljanju ustreznih dokazil o izvedenih ukrepih v primeru nadzora nad porabo sredstev.

**ZAKONSKA PODLAGA IN OSNOVE ZA IZVAJANJE UKREPA**

Predpisi in dokumenti, ki jih je treba upoštevati pri izvajanju ukrepa:

* ***Uredbe (EU) 2021/2115 Evropskega parlamenta in Sveta*** z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Izvedbeno uredbo Komisije (EU) 2023/1620 z dne 8. avgusta 2023 o začasnih nujnih ukrepih, ki za leto 2023 odstopajo od nekaterih določb Uredbe (EU) 2021/2115 Evropskega parlamenta in Sveta, za reševanje specifičnih problemov v sektorju sadja in zelenjave, ki so jih povzročili neugodni vremenski dogodki, ter o ukrepih v zvezi z njimi (UL L št. 199 z dne 9. 8. 2023, str. 101),
* ***Uredbe (EU) 2021/2116 Evropskega parlamenta in Sveta*** z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Izvedbeno uredbo Komisije (EU) 2023/1508 z dne 20. julija 2023 o odstopanju za leto 2023 od člena 44(2), drugi pododstavek, Uredbe (EU) 2021/2116 Evropskega parlamenta in Sveta v zvezi s stopnjo predplačil za intervencije v obliki neposrednih plačil ter intervencije za razvoj podeželja na osnovi površin in živali (UL L št. 184 z dne 21. 7. 2023, str. 17),
* ***Izvedbene uredbe Komisije (EU) 2021/2289*** z dne 21. decembra 2021 o določitvi pravil za uporabo Uredbe (EU) 2021/2115 Evropskega parlamenta in Sveta o predstavitvi vsebine strateških načrtov SKP in elektronskem sistemu za varno izmenjavo informacij (UL L št. 458 z dne 22. 12. 2021, str. 463), popravljene s Popravkom (UL L št. 156 z dne 9. 6. 2022, str. 163);
* ***Delegirane uredbe Komisije (EU) 2022/126*** z dne 7. decembra 2021 o dopolnitvi Uredbe (EU) 2021/2115 Evropskega parlamenta in Sveta z dodatnimi zahtevami za nekatere vrste intervencij, ki jih države članice določijo v svojih strateških načrtih SKP za obdobje 2023–2027 na podlagi navedene uredbe, ter pravili o deležu za standard dobrih kmetijskih in okoljskih pogojev (DKOP) 1 (UL L št. 20 z dne 31. 1. 2022, str. 52), zadnjič spremenjene z Delegirano uredbo Komisije (EU) 2023/1975 z dne 10. avgusta 2023 o začasnih nujnih ukrepih, ki za leto 2023 odstopajo od nekaterih določb Delegirane uredbe Komisije (EU) 2022/126 o dopolnitvi Uredbe (EU) 2021/2115 Evropskega parlamenta in Sveta, za reševanje specifičnih problemov v sektorju sadja in zelenjave, ki so jih povzročili neugodni vremenski dogodki, ter o ukrepih v zvezi z njimi (UL L št. 235 z dne 25. 9. 2023, str. 4),
* ***Delegirane uredbe Komisije (EU) 2022/127*** z dne 7. decembra 2021 o dopolnitvi Uredbe (EU) 2021/2116 Evropskega parlamenta in Sveta s pravili o plačilnih agencijah in drugih organih, finančnem upravljanju, potrditvi obračunov, varščinah in uporabi eura (UL L št. 20 z dne 31. 1. 2022, str. 95), zadnjič spremenjene z Delegirano uredbo Komisije (EU) 2023/1448 z dne 10. maja 2023 o spremembi Delegirane uredbe (EU) 2022/127 glede izplačila predplačil v okviru šolske sheme in o popravku navedene uredbe (UL L št.179 z dne 14. 7. 2023, str. 2), (v nadaljnjem besedilu: Delegirana uredba 2022/127/EU);
* ***Izvedbene uredbe Komisije (EU) 2022/128*** z dne 21. decembra 2021 o pravilih za uporabo Uredbe (EU) 2021/2116 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrditvijo obračunov, pregledi, varščinami in preglednostjo (UL L št. 20 z dne 31. 1. 2022, str. 131), zadnjič spremenjene z Izvedbeno uredbo Komisije (EU) 2023/2155 z dne 17. oktobra 2023 o spremembi Izvedbene uredbe (EU) 2022/128 glede nekaterih zahtev glede poročanja za sporočila o EKJS v elektronski obliki (UL L št. 2023/2155 z dne 18. 10. 2023),
* **Uredbe (EU) št. 1308/2013** Evropskega parlamenta in Sveta
* ***Uredba o izvajanju intervencij v vinskem sektorju*** *(Uradni list RS, št.* 132/23 in 85/24*);*
* ***Zakon o kmetijstvu*** *(Uradni list RS, št.* [*45/08*](http://www.uradni-list.si/1/objava.jsp?sop=2008-01-1978)*,* [*57/12*](http://www.uradni-list.si/1/objava.jsp?sop=2012-01-2416)*,* [*90/12*](http://www.uradni-list.si/1/objava.jsp?sop=2012-01-3528) *– ZdZPVHVVR,* [*26/14*](http://www.uradni-list.si/1/objava.jsp?sop=2014-01-1069)*,* [*32/15*](http://www.uradni-list.si/1/objava.jsp?sop=2015-01-1327)*,* [*27/17*](http://www.uradni-list.si/1/objava.jsp?sop=2017-01-1446)*,* [*22/18*](http://www.uradni-list.si/1/objava.jsp?sop=2018-01-0946)*,* [*86/21*](http://www.uradni-list.si/1/objava.jsp?sop=2021-01-1790) *– odl. US,* [*123/21*](http://www.uradni-list.si/1/objava.jsp?sop=2021-01-2628)*,* [*44/22*](http://www.uradni-list.si/1/objava.jsp?sop=2022-01-0876)*,* [*130/22*](http://www.uradni-list.si/1/objava.jsp?sop=2022-01-3082) *– ZPOmK-2 in* [*18/23*](http://www.uradni-list.si/1/objava.jsp?sop=2023-01-0349)*);*
* **Zakon o splošnem upravnem postopku** (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb);
* ***Pravilnik*** *o seznamu geografskih označb za vina in trsnem izboru (Uradni list RS, št.*[*49/07*](http://www.uradni-list.si/1/objava.jsp?sop=2007-01-2634)*, 26/21 in 15/22).*

**UPRAVIČENI STROŠKI IN USTREZNA DOKAZILA ZA POSAMEZNE DEJAVNOSTI**

**1. Objava oglasov v medijih** (tiskani, televizijski, radijski, internetni)

1.1 Upravičeni stroški za dejavnost objave oglasov v medijih so:

- idejna zasnova in produkcija,

- zakup medijskega prostora,

- ureditev, postavitev in vzdrževanje spletnega mesta,

- prevajanje in honorarji za pripravo besedil,

- ostali stroški, povezani z objavo oglasov v medijih.

1.2 Ustrezno dokazilo za izvedbo dejavnosti (vsaj eno ali kombinacija naslednjih):

* predhodna najava objave oglasov (timetable medijskih hiš),
* naročilo za izdelavo idejne zasnove oglasa,
* naročilo za objavo oglasa,
* ponudba medijske hiše ali predložen cenik oglaševanja,
* račun medija, ki objavlja oglase, primeri fizičnih izvodov časopisov in revij, v katerih so bili objavljeni oglasi, primeri promocijskih spotov in filmov (CD , DVD),
* program o predvajanju spotov ali oddaj,
* dostava slikovnega materiala za oglas (e-pošta),
* e-poštna korespondenca med osebami, ki sodelujejo pri izdelavi posameznega oglasa.

1.3 Posebnosti:

Pri dejavnosti je OBVEZNA navedba oznake porekla vina, ki obsega vsaj geografsko označbo v skladu s pravilnikom, ki ureja seznam geografskih označb.

**2. Izdelava reklamnega gradiva**

Za reklamno gradivo se šteje kakršenkoli promocijski material, namenjen promociji vina na trgu določene tretje države.

2.1 Upravičeni stroški za dejavnost izdelave reklamnega gradiva so:

- idejna zasnova, izvedbeno oblikovanje, grafično oblikovanje,

- tiskanje gradiva oz. zapisi na drugih medijih (CD, DVD,…) oziroma izdelava drugega promocijskega materiala,

- distribucija materiala,

- ostali stroški, povezani z izdelavo reklamnega gradiva.

2.2 Kot ustrezna dokazila za izvedbo dejavnosti šteje (vsaj eno ali kombinacija naslednjih):

* vzorec reklamnega materiala v fizični ali fotografski obliki,
* naročilnica za izdelavo gradiva,
* ponudba oz. predračun,
* dostava idejne zasnove naročniku,
* dostava idejne zasnove tiskarni, graverju,…
* dostava matrice ali idejne zasnove tiskarni, graverju - če se gradivo izdela in/ali oblikuje na tujem trgu
* prevzemnica reklamnega materiala (datum, količina),
* dobava reklamnega materiala na posamezne trge
* CMR prevoznika, ki dokazuje, da je reklamni material dosegel tretji trg.

2.3 Posebnosti:

Kadar je bil reklamni material izdelan v Republiki Sloveniji in izvožen v tretje države (izven EU) je OBVEZNA priloga potrjena carinska deklaracija s strani carinskega organa v skladu s Carinskim zakonikom unije. Carinska deklaracija se običajno vloži v elektronski obliki, lahko pa se predloži tudi ustno in sicer v primeru izvoza komercialnega blaga v vrednosti do 1.000 EUR oziroma 1.000 kg. V teh primerih gre izvoznik z blagom direktno na mejo, kjer mu carinski urad izstopa (iz EU) potrdi izstop blaga. Potrditev izstopa je izvedena z zaznamkom na komercialnem dokumentu (npr. proforma računom, nakladnico, dobavnico itd.) V primeru ustne carinske deklaracije se dokazuje izstop blaga s komercialnim dokumentom, na katerem so najmanj podatki o izvozniku blaga, vrsti in količini blaga ter vrednosti izvoženega blaga in je potrjen s strani izstopnega carinskega organa.

Pri dejavnosti je prav tako OBVEZNA navedba oznake porekla vina, ki obsega vsaj geografsko označbo v skladu s pravilnikom, ki ureja seznam geografskih označb.

Promocijsko gradivo mora biti v enem od jezikov države, v kateri se izvaja promocija oziroma katere udeležencem je ta namenjena, ali pa v enem od uradnih jezikov EU.

**3. Udeležba na mednarodnih sejmih in drugih mednarodnih dogodkih v tretjih državah**

3.1 Upravičeni stroški za dejavnost udeležbe na mednarodnih sejmih in drugih mednarodnih dogodkih v tretjih državah so:

* stroški najema oziroma zakupa prostora, vključno s stroški kotizacije, zavarovalnine za čas sodelovanja na sejmu in navedbe v skupnem katalogu,
* stroški najema dodatnih prostorov za izvedbo vzporednih predstavitvenih dogodkov, ki so običajne dejavnosti sodelovanja na sejmih in drugih dogodkih, vključno s stroški kotizacije, zavarovalnine za čas sodelovanja na sejmu in navedbe v skupnem katalogu,
* stroški oblikovanja stojnice, njene izdelave, postavitve in podiranja, stroški prevoza stojnice na sejem in nazaj, stroški njenega upravljanja (energija, ogrevanje in voda), stroški najema preprog, pohištva in opreme, stroški čiščenja, stroški priključitve in uporabe telefona ali svetovnega spleta, stroški najema kozarcev, tehničnih pripomočkov za predstavitev (zasloni, računalniki, projektorji in podobno), stroški nakupa ledu za hlajenje vina, stroški ravnanja z odpadki, stroški prevoza sejemskih eksponatov in sejemskega materiala, prevoza nazaj in zavarovanja med prevozom ter okoljske takse,
* stroški dela, nastanitve oziroma prevoza zaradi sodelovanja na dogodku največ treh oseb, redno zaposlenih pri upravičencu, oziroma nosilca in članov kmetijskega gospodarstva ali oseb, ki za upravičenca storitev sodelovanja na dogodku opravljajo po pogodbi, v skladu z omejitvami iz 6. točke te priloge,
* stroški dela pomožnega osebja v zvezi s sodelovanjem na dogodku, ki se priznajo za največ tri osebe, in sicer za povprečno največ 12 ur na dan do višine največ 15 eurov na uro na osebo,
* strošek vina, ki se prizna le, če je vlagatelj pravna oseba, ki združuje pridelovalce vina, in če je to vino, namenjeno dej

3.2 Kot ustrezno dokazilo za izvedbo dejavnosti šteje (vsaj eno ali kombinacija naslednjih):

- prijavnina na mednarodni sejem – v primeru skupnega nastopa skupno prijavo združenja; v kolikor se prijavi distributer, mora obstajati pogodba v kateri je med drugimi zadolžitvami distributerja tudi prijava na sejem;

- slika iz dogodka (opremljena z datumom, navedbo dogodka in kraja izvedbe),

- račun sejmišča;

- najem, zakup prostora in s tem povezani stroški;

- lista razstavljavcev oz. katalog;

- potni nalogi z obračunom stroškov in priloženimi dokazili o plačilu teh stroškov oseb zaposlenih pri upravičencu;

- računi prevoznih stroškov oseb, ki so zaposlene pri upravičencu (letalska karta, …);

- računi nastanitve v kraju dogajanja mednarodnega sejma oseb, ki so zaposlene pri upravičencu;

- račun za strošek dela pomožnega osebja (napotnice za hostese);

- prijava vzorcev vina, če jo zahteva sejmišče.

3.3 Posebnosti:

Pri dejavnosti mora biti uporabljena oznake porekla vina, ki obsega vsaj geografsko označbo v skladu s pravilnikom, ki ureja seznam geografskih označb.

**4. Izdelava raziskav trga tretjih držav**

4.1 Upravičeni stroški za dejavnost izdelave raziskav trga tretjih držav so:

– izvedba tržne raziskave (plačilo dela avtorju raziskave, ki ne presega 10.000 EUR, brez DDV).

Raziskava trga mora za zadevni trg vsebovati:

* trende prodaje in potrošnje vina,
* podatke o vrednosti in obsegu izvoza vin s poreklom iz EU,
* pričakovane spremembe tržnega deleža,
* trend povprečne prodajne cene vina,
* pričakovano donosnost načrtovane promocije….

4.2 Dokazilo za izvedbo dejavnosti šteje (vsaj eno ali kombinacija naslednjih):

* priložena konkretna raziskava trga,
* račun avtorja raziskave trga in dokazilo o plačilu tega računa,
* specifikacija stroškov izvedbe raziskave trga z računi za stroške in dokazili o plačilu   
  (npr. dokazilo o plačilu hostes za izvedbo anket, potni nalog za zaposlene pri upravičencu, …),
* naročilo upravičenca (o obsegu in vsebini, ki naj jo zajema raziskava trga) izdelovalcu,
* ponudba oz. korespondenca o vsebini tržne raziskave s strani avtorja.

**5. Organizacija seminarjev**

Kot seminar se šteje izobraževalna predstavitev, na kateri so prisotni vsaj trije udeleženci, v kateri se novinarje, uvoznike vina, strokovno javnost ali potrošnike tretjih držav informira o vinih, pridelanih v Republiki Sloveniji, vinorodnih območjih in sortah Republike Slovenije, povezavi tega vina s kulinariko, vinsko arhitekturo ali vinskim turizmom.

5.1 Upravičeni stroški za dejavnost organizacije seminarjev so:

* strošek dela, potni stroški in stroški nastanitve v skladu z omejitvami,
* strošek honorarja za izvedbo seminarja, če gre za zunanjega izvajalca, ki za posameznega izvajalca ne presega 1.000 eurov na dan; če so v honorar vključeni tudi potni stroški in prenočitev, se ta znesek poveča za potne stroške in stroške nastanitve v skladu z omejitvami
* stroški dela pomožnega osebja v zvezi z izvedbo seminarja, ki se priznajo za največ tri osebe, in sicer za povprečno največ 12 ur na dan do največ 15 eurov na uro na osebo,
* strošek najema prostorov, kjer se izvaja seminar, in opreme, potrebne za izvedbo seminarja, vključno s stroški izvedbe spletnega seminarja,
* če seminar obsega tudi terenski del, strošek prevoza udeležencev, vendar za največ 30 udeležencev posameznega seminarja,
* strošek pogostitve udeležencev, ki se prizna za največ 30 udeležencev v višini največ 50 eurov na osebo,
* strošek vina se prizna le, če je vlagatelj pravna oseba, ki združuje pridelovalce vina, in če je to vino, namenjeno dejavnosti za promocijo vina, odkupil od posameznih pridelovalcev, ki jih združuje,
* strošek prevoza in nastanitve za največ 30 udeležencev posameznega seminarja

5.2 Kot ustrezno dokazilo za izvedbo dejavnosti šteje (vsaj eno ali kombinacija naslednjih):

* slika iz dogodka (opremljena z datumom, navedbo dogodka in kraj izvedbe),
* poslovna vabila (korespondenca pošiljanja vabil, npr. e-pošta);
* seznam udeležencev s podpisi;
* korespondenca o izvedbi seminarja;
* račun najema prostora za izvedbo seminarja;
* korespondenca v primeru nudenja brezplačnega najema prostora, iz naslova rezervacije prostora (npr. e-pošta);
* račun za honorar za izvedbo seminarja zunanjega izvajalca;
* potni nalogi z obračunom stroškov in priloženimi dokazili o plačilu teh stroškov oseb zaposlenih pri upravičencu;
* računi prevoznih stroškov oseb, ki so zaposlene pri upravičencu (letalska karta, …);
* računi nastanitve v kraju dogajanja mednarodnega sejma oseb, ki so zaposlene pri upravičencu;
* račun za strošek dela pomožnega osebja (napotnice za hostese);
* račun gostišča za pogostitev udeležencev in dokazilo o plačilu.

**6. Režijski stroški**

Za organizacijo seminarjev, za udeležbo na mednarodnih sejmih in drugih mednarodnih dogodkih v tretjih državah se lahko uveljavlja režijske stroške do 4 % dejanskih upravičenih stroškov za izvedeno dejavnost.

* upravičeni režijski stroški zajemajo dnevnice, stroške lokalnega prevoza, parkiranja, cestnine in stroške uporabe informacijske tehnologije,
* stroški se nanašajo na osebe, redno zaposlene pri upravičencu, oziroma nosilca in člane kmetijskega gospodarstva in so nastali zaradi sodelovanja pri dogodku,
* priznajo se v višini največ 80 eurov/osebo za ves dan bivanja v Evropski uniji in največ 90 eurov/osebo za ves dan bivanja zunaj Evropske unije,
* režijski stroški na posamezni vlogi za podporo ne smejo presegati 4 % dejanskih upravičenih stroškov za izvedene dejavnosti.

6.1 Posebnosti:

Izračun dnevnic poteka v skladu s Uredbo o povračilu stroškov za službena potovanja v tujino (Uradni list RS, št. [76/19](http://www.uradni-list.si/1/objava.jsp?sop=2019-01-3317), [180/20](http://www.uradni-list.si/1/objava.jsp?sop=2020-01-3134) in 116/21).

**7. Spletni seminarji**

Kot upravičen strošek se upošteva: zakup domene, priprava na spletni seminar, delo zunanjega izvajalca, stroški oglaševanje oz. vabil, … .

Predstavitve v živo – pred napovedanim terminom predstavitve pošljete link do spletne predstavitev oz vabilo na spletno predstavitev na Agencijo. Kot dokazilo o izvedenem spletnem seminarju pa v poročilu ponovno pošljete link do spletne predstavitve, navedete kraj, datum in uro spletnega seminarja, posnetek zaslona udeležencev, opišete na kakšen način ste vabili udeležence na seminar (priložite vabilo), število vpisanih slušateljev oz. število ogledov in na kratko povzamete samo predstavitev. Ne pozabite na to, da predstavljate vino s poreklom, značilnosti območja, vinograde, predstavitev naj vsebuje oznako porekla.

**Pred napovedanim terminom predstavitve pošljete link** do spletne predstavitev oz vabilo na spletno predstavitev na Agencijo.

**8. Kratki predstavitveni film**

Kratki predstavitveni filmi (npr. posneto in nato predvajano na ciljnem trgu); film naj bi bili krajši in naj bi predstavljal vino s poreklom, značilnost območja, vinograde, vsebuje naj oznako porekla. Kot dokazilo, da je filmček namenjen promociji na ciljnem trgu, nam lahko posredujete korespondenco med uvoznikom in naslovniki, objavo na uvoznikovi spletni strani, FB profilu….

V kolikor boste snemali sami, si lahko obračunate delo za pripravo in izvedbo po veljavni urni postavki.

Snemanja reklamnega materiala za spleti seminar sodi k dejavnosti Izdelava reklamnega materiala.

**9. Stroški dela, nastanitve in prevoza**

– stroški dela oseb, redno zaposlenih pri upravičencu oziroma nosilca in članov kmetijskega gospodarstva ali oseb, ki za upravičenca storitev sodelovanja na dogodku opravljajo po pogodbi, se priznajo za dneve trajanja dogodka in za največ en dan pred začetkom in po koncu dogodka za povprečno največ 12 ur/dan,

– urna podstavka za stroške dela se izračuna tako, da se zadnji evidentirani letni bruto strošek zaposlitve zadevnega zaposlenega deli s 1.720 urami; za nosilca in člane kmetijskega gospodarstva ter osebe, ki za upravičenca storitev sodelovanja na dogodku opravljajo po pogodbi, se kot letni bruto strošek zaposlitve upošteva statistični podatek o povprečni bruto plači za preteklo leto,

– nastanitveni stroški med dogodkom ter za največ en dan pred začetkom in po koncu dogodka,  
do višine največ 200 eurov/dan/osebo,

– stroški letalske vozovnice za ekonomski razred (eno potovanje/osebo/sejem), vozovnice za  
potovanje z vlakom 2. razreda ali vozovnice za potovanje z drugim javnim prevozom, razen s  
taksijem,

– potni stroški v obliki kilometrine; pri obračunu kilometrine se upošteva razdalja, ki je običajna  
med dvema krajema in se jo določi z aplikacijo spletne strani http://www.viamichelin.co.uk/, in  
sicer do višine, ki se kot povračilo stroškov za službena potovanja ne všteva v davčno osnovo  
na podlagi predpisa o višini povračil stroškov v zvezi s službenim potovanjem, ki se ne  
vštevajo v davčno osnovo.

9.1 Posebnosti:

- statistični podatek o povprečni bruto plači za preteklo leto je znan šele konec meseca februarja, zato se strošek dela pravilno obračuna v času obravnave vloge,

- urna postavka za leto 2024 je znašala 15,50 EUR.

**10. SPLOŠNA PRAVILA, KI VELJAJO ZA VSE DEJAVNOSTI**

Upravičeni stroški so stroški, dejansko nastali v zadevnem vinskem letu. Glede na spremembo Uredbe, veljajo naslednji roki:

* Vloge za odobritev programov najpozneje do 1. marca 2024 zadejavnosti, ki bodo izvedene med 1. junijem 2024 in 30. aprilom 2025 in
* Vloge za povrnitev upravičenih stroškov za izvedene dejavnosti iz programov promocije v tretjih državah, ki so bili odobreni v letu 2024, se vložijo na agencijo v naslednjih rokih:
* do 30. novembra 2024 za dejavnosti izvedene med 1. junijem 2024 in 31. oktobrom 2024 ter
* do 30. maja 2025 za dejavnosti izvedene med 1. novembrom 2024 in 30. aprilom 2025.

Podpora za povrnitev upravičenih stroškov za promocijo vina na tretjih trgih se izplača samo vlagateljem, ki obdelujejo zakonite zasaditve z vinsko trto na podlagi izdanega dovoljenja.

Agencija v posameznem letu odobri največ pet programov istega upravičenca za promocijo v tretjih državah, pri čemer imajo prednost programi z višjimi upravičenimi stroški. Agencija prispele vloge za odobritev programov pregleda in ob upoštevanju meril za izbiro programov iz Priloge 3, ki je sestavni del te uredbe, odobri tiste programe, ki na podlagi meril dosežejo vsaj 30 točk in za katere upravičeni stroški znašajo najmanj 5.000 eurov. Upravičenec lahko prejme podporo za promocijo v tretjih državah največ za obdobje petih let za isti trg tretje države, razen za dejavnosti promocije in komuniciranja za konsolidacijo možnosti prodaje, kjer se upošteva določba drugega pododstavka prvega odstavka 58. člena Uredbe 2021/2115/EU.

Če se dejavnosti iz odobrenega programa spremenijo, mora upravičenec **o tem obvestiti agencijo pred vložitvijo vloge za povrnitev upravičenih stroškov za izvedene dejavnosti**. Sprememba dejavnosti ne sme vplivati na višino sredstev, dodeljenih z navedeno odločbo. O ustreznosti spremembe programa odloči agencija.

Odobritev agencije ni potrebna za naslednje manjše spremembe dejavnosti, če upravičenec obvestilo o spremembi predloži **pred vložitvijo vloge za povrnitev upravičenih stroškov za izvedene dejavnosti**:

- finančni transfer med posameznimi dejavnostmi, ki ne presega 20 % prvotno odobrenih zneskov za vsako dejavnost, pod pogojem, da skupni znesek iz odobrenega programa ni presežen;

- sprememba lokacije dejavnosti, če je primerljiva z odobreno in se izvaja na istem trgu;

- spremembe prostora, stojnice, udeležencev, reklamnega gradiva, medijev in drugih vsebin, ki se štejejo za upravičene stroške iz priloge 4 in priloge 5 te uredbe, če te ne vplivajo na skupni znesek in splošne cilje odobrenega programa.

Vlagatelji lahko samo enkrat pridobijo sredstva za isti strošek. Do sredstev ni upravičen tisti, ki je za stroške, ki jih navaja v vlogi za pridobitev podpore po tej uredbi, že prejel sredstva Republike Slovenije ali Evropske unije.

**11. VLOGA ZA POVRNITEV UPRAVIČENIH STROŠKOV**

Vlogi za povrnitev upravičenih stroškov priložite račune, za katere uveljavljate povračilo in ustrezna dokazila. K vlogi za povrnitev upravičenih stroškov se pri vsaki dejavnosti sestavi smiselno poročiloglede na posamezno dejavnost, ki bo vsebovalo datum, kraj izvedbe ter naslov izvedenega dogodka in npr. temo seminarja, kdo je vodil seminar in njegove kompetence, kdo so bili povabljeni in koga zastopajo; v kateri reviji in v kakšnem obsegu je bil objavljen oglas; v primeru reklamnega materiala navedite za kateri reklamni material gre in količino le tega; v primeru tržne raziskave napišite kdo jo je izvedel, po kakšni metodologiji,... .

Stroški iz specifikacije računov, za katere uveljavljate povračilo, se morajo nanašati na upravičene stroške skladno s Prilogo 4 in na stroške, nastale znotraj obdobja trajanja dejavnosti.

Nadzor nad izvajanjem ukrepov za promocijo vina iz tega poglavja opravlja agencija tako, da preveri skladnost izvedbe programa z odobrenim programom, skladnost vloge za podporo s programom in listine, priložene vlogi za podporo. Nadzor lahko agencija opravi tudi na kraju samem in pri osebah, pri katerih je upravičenec naročil storitev oziroma material, na katerega se nanaša vloga (pri podizvajalcu). Upravičenci morajo zagotoviti, da se nadzor lahko opravi tudi pri podizvajalcih in da zahtevo iz prejšnjega odstavka upošteva tudi podizvajalec.

Upravičencu, ki za posamezno dejavnost uveljavlja manj kot 60 % višine sredstev, odobrene z odločbo o odobritvi programa, se podpora za to dejavnost ne dodeli.

Davek na dodano vrednost ali drug prometni davek se ne šteje za upravičen strošek. Če na računu ni naveden zaračunan prometni davek (na primer davek na dodano vrednost), in ni navedeno, da je dobavitelj izvzet iz obveznosti obračunavanja tega davka ali ni navedeno, da je dobava oproščena tega davka, se strošek ne odobri.

Vlagatelj, ki je v skladu z davčno zakonodajo zavezan za vodenje poslovnih knjig in drugih davčnih evidenc, mora upoštevati določila Slovenskih računovodskih standardov in zakonodaje, ki ureja vodenje in vpis listin v poslovne evidence.

Vlagatelj, ki je pravna ali fizična oseba, ki opravlja dejavnost in vodi poslovne knjige v skladu z računovodskimi standardi za davčne namene, za vse poslovne dogodke v zvezi z izvedbo dejavnosti, ki so predmet podpore, vodi ločeno računovodstvo v skladu z računovodskimi standardi, na primer ločeno stroškovno mesto ali ločene ustrezne računovodske konte.

Kadar je dokazilo o izvedbi posameznih dejavnosti fotografija, mora biti le ta geografsko označena.

**Pri računih za upravičene stroške bodite pozorni na:**

* kot dokazilo o plačilu računa se šteje položnica oziroma blagajniški prejemek, bančni izpisek o prometu na računu, iz katerega je razvidno izvršeno plačilo, potrjen kompenzacijski nalog, pobotna izjava ali asignacijska pogodba, …..,
* račun podizvajalca oz tistega izvajalca, ki je zadevo dejansko izvedel z dokazilom o plačilu,
* specifikacija računa mora vsebovati stroškovnik oz. elemente upravičenih stroškov,
* menjalni tečaj: upošteva se tečaj ECB pred prvim dnem meseca, v katerem je vloga vložena (primer: račun iz novembra 2024 – preračun na 31.12.2024),
* račun mora vsebovati navedbo prometnega davka oz. davka na dodano vrednost,
* če je račun izdan v tujem jeziku, je obvezna priloga tudi prevod računa, razen za račune, izdane v angleškem, nemškem, francoskem, hrvaškem in srbskem (latinica) jeziku.,
* plačilo z gotovino skladno zakonodajo, ki ureja davčni postopek,
* podizvajalec – strošek posredovanje se prizna največ do višine 10 % zadevnega upravičenega stroška dejavnosti promocije vina,
* neupravičeni stroški na računu – označitev le teh.

Več o upravičenih stroških, pripravi predloga programa in vloge za povrnitev upravičenih stroškov ter vzorce obrazcev lahko najdete na internetni strani Agencije na naslovu <https://www.gov.si/zbirke/storitve/pridobitev-podpore-za-promocijo-vina-na-trgih-tretjih-drzav/>

Za vsa dodatna vprašanja se obrnite na klicni center (01 580 77 92) ali preko elektronskega naslova   
vin-ukrepi.aktrp@gov.si.